E. A. Mario - Wikipedia

# E. A. Mario

### Da Wikipedia.

E. A. Mario

Ermete Giovanni Gaeta, cchiù ncanusciuto comme E. A. Mario (Napule, 5 'e maggio 1884 - 24 'e giùgno 1961) è stato nu autore 'e paricchhie canzone 'e granne successo, deventate po'assaie famose e ca nun canosceno fine , come pe' aesempio La leggenda del Piave.

'E canzone fujeno scritte e musecate, cierte inte 'a lengua taliana, ate dinte 'a lengua napulitana; 'e chisti piezze, quase sempe, screveva sia 'e parole ca 'a museca.

È stato sicuramente uno fra 'e cchiù gruosse e mpurtante rappresentante d' ' a canzona napulitana d' ' a primma mità d' ' o Noviciento e uno de' prutaguniste prencepale d' 'a canzona taliana da' primma uèrra munniàle nfino a ll'anne cinquanta, sia p''a granne pruduzzione - ca era na cunzeguenza d' 'a felice vena puoetica ca nun ferneva maje- ca 'a qualità 'e l' opere soje.

## [càgna] Biografia

Chillo ca po' addeventarrà, 'o famose E. A. Mario nascette 'a na mudesta famiglia salernitana ('o pate, Michele Gaeta, era barbiere e 'a mamma, Maria Della Monica, na casalinga), dinte a nu vascio 'e Vico Tutti i Santi, dinte a uno de' riune cchiù pupulari d' 'a città, 'o rione Vicaria.

'O retoputèca d' ' o pate era tutta 'a casa lloro. Nu lucale addò campaveno paricchie perzone 'e famiglia; 'o frate Ciccillo, 'e sore Agata e Anna, isso, 'a mamma e 'o pate. Dinte a n'ati ddojee stanzulelle, tre zie e nu zio.

## [càgna] ’A fatica 'e Poste

Quanno era ancora assaie guaglione, truvaie fatica dinte ìe Regie Poste Italiane a Napule, faticanno sinte a ll’ufficie ‘e Palazzo Gravina, zona ‘e Muntoliveto, ca era ‘a vecchia sede de’ Poste Napoletane, addò già nu tiempo – cocche anne primma d’isso - faticaie comme telegrafista n'ata granne scrittrice napulitana, Matilde Serao.

Gaeta fuje assignato o’ spurtiello de’ raccumannate e de’ vaglia, addò, doppo poco tiempo, facette n’ incontro furtunato. Nu juorno, ricanucette nnamze a isso, pecchè aveva liggiuto ‘o cugnome comme mittente ‘e na raccumannata, ‘o musecista Raffaele Segrè, famoso cumpositore ‘e canzunette ‘e l'epuca.

Cu ‘a sfruntatezza e ‘a sincerità propria d’ ‘o carattere sujo, se truvaie a ncs dicere : "Maestro, ‘e musiche voste so’ belle assaje ma ‘e parole... so’ <<'na mezza fetenzia>>!".

‘O musecista, risentito, steva quase p’ ‘o risponnere malamente ma, ‘e tanta ggente presente inte a chillu mumento e ‘e culleghe d’ ‘ o pueta, ca già ‘o canuscevano assaje bbuono , gnce facetteno capì ca ‘o guaglione era assaje bravo pueticamente: " Prufessò, chisto è uno ca 'e poesia se ne ntenne!".

‘O maestro Segrè allora, pigliato ‘a n’istintiva simpatia, nce lanciaie na sfida: "Facimme 'na cosa, screviteme vuje ‘e parole, na poesia e io, si sarrà bella, ve nce metto ‘a museca!".

Fu accussì ca nascette ‘a primma canzone soja, "Cara mamma", pubblecata da’ Casa Editrice Ricordi.

Doppo, o’ prencipio inizi d’ ‘a primma uerra munniale, Gaeta avette ‘o trasferimento a Bergamo. Fuje proprio dinte a chesta città ca accuminciaie ‘a prufessione ei giurnalista pubblicista e l’ attività soja ‘e pueta.

## [càgna] 'O prencipio ‘e l'attività d' 'o pueta

Grazzie a’ cultura soja ca era assaje vasta e ca s’aveva era custruito liggenno tante ma tanta libbre , era capace ‘e scrivere articule ncoppe a svariate argumente ca, po’ riusceva a pubblica’ dinte a diverzi giurnale. Da ‘e Poste fuje, doppo nu poco ‘e tiempo, alluntanato pe’ scarzo rennimento ma doppo nu poco d’anne, fuje riassunto e reintegrato, pecché tutte quante erano orgugliuse d’ isso . Dinte ‘e Poste, fernette pe’ nce faticà pe’ tutta ‘a vita.

Fuje na perzona cu na granna cultura musecale e litteraria.

‘A generusità soja e ‘a granna dispunibilità, sempe senza nisciunu turnacunto, verso l’ ata gente, ‘o carattere sujo e ‘a senzibilità soja, ‘o facetteno addeventà perzona degna e’ granna stima e ‘e profonno affetto, da parte ’e tutte chille c’avetteno occasione dò frequentà .

Fujeno paricchie ‘e perzone e l’artiste ca cercaieno e l’imità ma, ‘a bravura e ‘o talento puetico e musecale nun se mpruvvisa.

Pure ‘o granne attoreTotò, o’ prencipio d’ ‘ a carriera soja, facenno ‘o tentativo ‘e cagnà genere ‘e spettaculo , screvette e recitaie "Vicoli", na parudia d’ ‘a canzone "Vipera" ‘e E. A. Mario.

## [càgna] 'A leggenda d' 'o Piave

‘O 1918, dinte ‘a nuttata d’ ‘o 23 'e giùgno, quase quanno steva pe’ fernì ‘a primma uèrra munniale, comme cunziguenza d’ ‘a resistenza, ‘a rivincita straordinaria e ‘a vittoria taliana ncoppe ‘o Piave, screvette dinte uno appriesso a n’ato, ‘e vierze e ‘a musica d’ ‘a canzone La leggenda del Piave, ca nce prucuraie ambresse ambresse na granna nuturietà , e facennolo addiventà famose specialmente tra ‘e surdate ‘e l’esercito taliano.

‘A canzone addiventaie quase subbeto l'inno nazziunale taliano, pecché rappresentave e cacciave fora tutta arraggia e l’amarezza p’ ‘a scunfitta disastrosa ‘e Capuretto e l'orgoglio p’ ‘a granna rivincita e ‘a vittoria ncoppe ‘o fronte veneto.

## [càgna] 'O contranomme

E. A. Mario

‘O 1905, Ermete Giovanni Gaeta aduttaie p’ ‘a primma vota ‘o contranomme ‘e E. A. Mario, ca po’ l’avesse purtato tanta furtuna, facennelo addiventà famoso pe’ tutto ‘o munno cu ‘e canzone soje .

‘O contranomme sujo d’arte E. A. Mario, è ‘a cumposizzione e ‘a somma e paricchie ccose scigliute. “E” piglia origgine d‘o vero nomme sujo, Ermete; “A” fuje scegliuta comme segno ‘e ricanuscimento e stimma verzo Alessandro Sacheri, poeta e amico sujo , quase nu frate, e pure caporedattore d’ ‘o giurnale Il lavoro ‘e Genuva, ca le pubblicaie ’e primme ccose soje ‘e scrittore. Mario steva a vulè significà ‘o patriota Alberto Mario, ca fuje ‘o perzunagge d’ ‘a giuvinezza soja, ca isso guardava cumme aesempio, tenenno na granna passione pe’ Giuseppe Mazzini e, forze, pure pecché nce piaceva ‘o contranomme ca ausava pe se firmà, ’a poetessa polacca, direttrice d’ ‘ o giurnale Il Lavoro ‘e Genuva, Maria Clarvy.

‘O contranomme sujo fuje ausato p’ ‘a primma vota ‘o 1905, dinte ‘a pubblecazzione ‘e cierti canzone soje, cu l’editore Ricordi ‘e Milano.

## [càgna] Santa Lucia luntana

## [càgna] 'A croce 'e Cavaliere

## [càgna] 'O reloggio d' 'o Rre

## [càgna] Voce pariente

- Canzone taliana
- 'E canzone napulitane
- Musiciste napulitane

'E funerale 'e E. A. Mario

- 'E Puete napulitane
- 'E perzone importante e famose 'e Napule
- Cumpositore famuse
- Elenco 'e contranomme
- Cumpositore taliane
- Musiciste napulitane
- Storia d' 'e canzone napulitane
- Poesia napulitana

## [càgna] (Libbre liggiute e cunzultate e…) Libbre ca parlano d’isso

- Ettore La Mura

-Enciclopedia della Canzone Napoletana -Casa Editrice: Il Torchio- Napule 1969.

- Ettore De Mura

-Poeti napoletani dal Seicento ad oggi -Marotta Editore- Napule- 1977.

- Libro di Famiglia N° B1

-Biblioteca Nazziunale ‘e Napule -Deposito: Lucchesi-Palli.

- E. A. Mario ‘e Max Vajro

-MCMLXXXIV -A cura d’ ‘o cumitato pe’ ‘e celebrazzione d’ ‘o centenario d’ ‘a nascita ‘e E: A: Mario -vuluto d’o Ministero d’ ‘e Poste e Telecomunicazzioni.

- E. A. Mario ( Leggenda e Storia ) ‘e

-Bruna Catalano Gaeta -Liguori Editore – Napule 1989 .

- La Canzone Napoletana ‘e

-Salvatore Palomba -Edizzione: L’ancora del Mediterraneo – Napule 2001.

- Funtane e funtanelle – E. A. Mario ‘e

-Ottavio Nicolardi -Morano Editore – Napule 1984.

- La canzone napoletana ‘e

-Maurizio Becker -Octavo Edizzione – Firenze 1999.

- Frammenti di Napoli ‘e

-Aldo De Gioia -RCE Edizzione s.r.l. – Napule 2000.

- Carduccianelle ‘e

-Giovanni Capurro -Istituto Grafico Editoriale Italiano.

- Celebri canzoni napoletane ed italiane di E. A: Mario

Edizzione Bideri – Napule 1984.

- Storia della canzone napoletana ‘e

-Vittorio Paliotti -Newton & Compton Editori – Romma 2004.

## [càgna] L’opere soje

- Chhiù ‘e 2.000 canzone

- Raccolte ‘e poesie e poemette

- Acqua chiara

-Primma raccolta ‘e poesie (1908 – 1918 ) -Allustrazzione ‘e E. A. Macchia -Edizzione Matelda.

- Cerase

-Sunette -Edizzione Remo Sandron.

- Vangelo

-Poesie -Edizzione Albrighi-Segati & C.

- Il libro grigioverde

-Raccolta ‘e canzone ‘e trincea Edizzione E. A. Mario –Napule.

- Parentali

-Poema storico musecale inte a duje atte -Edizzione E. A. Mario -.Napule.

- ’E rrose

-Attounico dialettale -Allustrazzione P. Scoppetta e G. Spagnolo -Editrice Bideri –Napule

- Albero piccerillo

-Raccolta ‘e poesie -E. Chiurazzi Editore – Napule 1930.

- Funtane e funtanelle

-( Pubblecato doppo muorto ) -Morano Editore.

- ’A storia d’ ‘o core

-Istituto Grafico Editoriale Italiano.

- All’insegna della Sirena - (doppia edizzione)

-Edizzione Chiurazzi 1930 -Istituto Grafico Editoriale Italiano.

- Cunfiette

-Poemetto autobiografico -Edizzione Matelda.

- Cunfessione

-Poemetto cu ‘a presentazzione ‘e A. Costagliola. -Editrice Matelda.

- ’A Morte

-Poemetto con illustr. Di Amos Scorzon -Editrice Matelda.

- Mamme

-Quattro episodi – Quattro atti dialettali -Illustr. Di E. A. Macchia -Editrice Matelda.

- ’O Quarantotto

-Poemetto -Editore…….

- Il fu Pulcinelle

-Editore…….

- ’O libro d’ ‘e canzone

-Editore……..

| Múseca - Storia d' 'a múseca - Teoria - Tecniche - Genere - Strumiente - Museciste Cumpositure - Autore - Librettiste - Diretture - Gruppe - Cantante - Opere liriche e musecale Album - Festival - Premmie - Vucabbolario musecale Cullabora pure tu ô Prugietto Múseca · Visita l'Auditorium · Tràse dint'ô purtale d' 'a múseca

Estratto da "http://nap.wikipedia.org../../../e/2E/_/E._A._Mario_0706.html"

Categorie: Biografie | Puete napulitane | Storia d' 'e canzone napulitane | Cumpositore taliane | Napulitane famose

##### Views

- Articulo
- Chiàcchiera
- Verzione 'e mmo

##### Truova

##### Ate léngue

- English
- Español
- Français
- Italiano